אברהם קורקוס

הרב אברהם קורקוס (סביב ה'ת"ע 1710 - ניסן ה'תקמ"ד 1784) היה פוסק הלכה, דרשן, אב בית הדין ורבה של מרקש במאה ה-18.

 קורות חייו 
נולד במרקש לאביו רבי משה קורקוס. למד אצל חכמי עירו. החל משנת ה'תק"ח נמנה עם חכמי העיר מרקש. סביב שנת ה'תק"י נתמנה לדיין בבית הדין בראשות רבי דוד בן מאמאן ורבי יעקב פינטו (הרי"ף) ורבי שמואל הלוי. בשנת ה'תקי"ד, ביקר באספי, והתכבד לדרוש בשבת כלה.ראו כת"י בהמ"ל ניו יורק RAB 168, שהביא לשון הדרשה, וסיים: "זה הפלפול דרש החכם השלם ידיד נפשי כמה"ר אברהם קורקוס יש"צ בכאן אספי שבת כלה של שנת תקי"ד". בשנת ה'תקכ"ו, אחר פטירת רבי יעקב פינטו, התמנה לאב בית הדין ולרבה של מרקש.ראו ספר 'חפץ נחמד וגנת ורדים' (סימן יד) פסק דין משנת תקכ"ו בו הוא חותם ראשון. חברי בית דינו היו: רבי יצחק חרוש, רבי יצחק פינטו, רבי אברהם פינטו, רבי יהודה בן דוד אוחיון, ורבי שלמה אסבאג. בית דינו עמד בקשר הלכתי הדוק עם רבי מכלוף אוחיון רבה של אספי. רבי מכלוף ערך את פסקי בית הדין בספר 'חפץ נחמד וגנת ורדים'. כמו כן עמד בית הדין בקשרי הלכה עם יתר דייני ערי מרוקו, כדוגמת רבי אליעזר די אבילא רבה של רבאט,שו"ת באר מים חיים לרב אד"א דף פ"א ע"א. רבי מרדכי בירדוגו רבה של מקנס,שו"ת דברי מרדכי להמרבי"ץ סי' נג, תורת המרבי"ץ עמ' סא. רבי אליהו הצרפתי רבה של פאס,שו"ת תנא דבי אליהו הצרפתי ח"א או"ח סי' ג. ועם חכמי טיטואן.שו"ת נר מערבי ח"א סי' קיח, קלו. כמו כן במסגרת תפקידו כאב בית הדין, תיקן מספר תקנות לעירו.ספר תשובות חכמי מראכש, חלק התקנות.

נפטר בחודש ניסן שנת ה'תקמ"ד.ראו מצבות מראכש עמ' 590.

 משפחתו 
לרבי אברהם ידועים שני בנים: רבי משה שהיה רבה של מוגאדור, ורבי אהרן שהיה רב ומקובל במרקש.ראו במתצכה"י 44884.

 כתביו 
פסקי דינים - מקבץ מפסקי הדין יצאו לאור בספר תשובות חכמי מראכש. וכן בספר 'חפץ נחמד וגנת ורדים' לרבי מכלוף אוחיון.

חידושים על חושן משפט - נכתב בשנת ה'תקי"ח. נדפס בקובץ מן הגנזים.ספר תשיעי עמ' עז.

לקריאה נוספת
 הרב יוסף פרץ והרב יוסף הלל (עורך), קדושי מראכש, "רבי אברהם קורקוס", הוצאת קהילות ישראל, ירושלים ה'תשפ"א.

 הערות שוליים 

קטגוריה:רבנים מרוקאים
קטגוריה:מרקש: רבנים
קטגוריה:דיינים
קטגוריה:מחברי ספרי שו"ת
קטגוריה:נפטרים ב-1784